Document ID: 32000R0744

32000R0744
L 089/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 744/2000 НА КОМИСИЯТА
от 10 април 2000 година
за коригиране на Регламент (ЕИО) № 32/82 за определяне на условията за предоставяне на специални възстановявания при износ в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 33, параграф 12 от него,
като има предвид, че:
(1)
Регламент (ЕИО) № 32/82 на Комисията (2), последно изменен с Регламент (ЕИО) № 2326/97 (3), определя условията за отпускане на специални възстановявания при износ в сектора на говеждото и телешкото месо.
(2)
При последното изменение на Регламент (ЕИО) № 32/82, извършено с Регламент (ЕО) № 2326/97, и след редакционна грешка последното изречение от член 2, параграф 2, втора алинея бе заличено. Следователно е необходимо то отново да бъде добавено в текста, като влезе в сила от 3 декември 1997 г., датата на влизане в сила на Регламент (ЕО) № 2326/97.
(3)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 2, втора алинея от Регламент (ЕИО) № 32/82 се добавя следното изречение:
„Въпреки това компетентните органи могат да разрешат опаковане на продуктите, при положение че идентификацията на всеки от продуктите, посочена в член 3, параграф 2, остава видима.“
Член 2
Настоящият регламент влиза в сила в деня на публикуването му в Официален вестник на Европейските общности.
Прилага се от 3 декември 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 април 2000 година.

Labels: 3
17